|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Magyar települések ● Hungarian cities

## Azonosító (tantárgykód)

BMEEPUI0423

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 1 | önálló |
| gyakorlat | 1 | kapcsolt |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

2

## Tantárgyfelelős

|  |  |
| --- | --- |
| neve: | Dr. Kissfazekas Kornélia  egyetemi adjunktus  kissfazekas@urb.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

http://www.urbanisztika.bme.hu/oktatas/osztatlan-oteves-es-bsc-kepzes-kotelezo-tantargyai/valaszthato-targyak/magyar-telepulesek/

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelező az alábbi képzéseken:

#### 3N-ME ● Építészmérnöki nappali mesterképzés magyar nyelven „Várostervezés és főépítész” specializáció ● 2. félév

#### Kötelezően választható az alábbi képzéseken

#### 3N-M0 ● Építészmérnöki nappali osztatlan mesterképzés magyar nyelven ● 8. félév

#### 3N-ME ● Építészmérnöki nappali mesterképzés magyar nyelven „Építészeti tervezés és belsőépítészet” specializáció ● 2. félév

## Közvetlen előkövetelmények

### Erős előkövetelmény:

#### –

### Gyenge előkövetelmény:

#### A tantárgynem kíván előzetes ismereteket, de feltételezi a múlt és jelen magyar városfejlődési jelenségek iránti fogékonyságot és érdeklődést.

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2018. május 30.

# Célkitűzések és tanulási eredmények

## Célkitűzések

A tárgy az előadások és a gyakorlat órák előnyeit kívánja egyesíteni; nem csak a befogadó, passzív „hallgató” viselkedést erősítve, hanem az aktív közreműködés és a kísérletezés lehetőségét is biztosítva. Az órák csak részben elméletiek: témáik a magyar várostörténet és városépítészet legmeghatározóbb korszakai, de nem a kronológiai szempontokat szem előtt tartva, hanem az órákat egy-egy fontosabb téma köré szervezve, elsősorban a mai történések kontextusában.

Ugyanakkor alapvető cél a kísérleti városelemzési módszerek (*Kritikai promenadológiai elemzés, Pattern language , Alaktani változások-városmorfológia, Szerethető helyek, jó helyek/rossz helyek, személyes tér, lokalitás-élmény*) megismerése és kipróbálása egy-egy konkrét településre fókuszálva. (otthoni feladat párban, az órai konzultációk és csoportos beszélgetések alapján fejlesztve)

Kulcsszavak (a fentieken túl): városmegismerés, településhálózati folyamatok, városközponti változások, városmorfológia (szerkezet és beépítés), államszocialista történések, „szocreál” és „szocmodern”, poszt-szocializmus, poszt-indusztrializmus;

A tárgy javasolható diplomatervek helyszínének kiválasztásához; adott város/városrész mélyebb megismeréséhez, a települési/városi léptékű elemzések elkészítéséhez szükséges szemlélet és ismeretek elsajátításához.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 6.1.1. pontja szerint:

#### Rálátása van az építészethez kapcsolódó humán tudományokra, az építészetre ható társadalmi folyamatokra;

#### ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére;

#### érti az ember, az épített és a természeti környezet közötti alapvető kapcsolatokat és kölcsönhatásokat, ismeri az épületek tervezésének alapelveit, lépéseit;

#### a hallgató érti a meghatározó magyar várostörténeti folyamatokat, különös tekintettel a közelmúltra;

#### felismeri a fontosabb magyar települések alaktani jellemzőit;

#### elsajátítja a várostörténeti térképek olvasásának, értelmezésének módszerét;

#### eligazodik a fontosabb városkutatási és elemzési eszközök és módszerek között.

### Képesség – a KKK 6.1.2. pontja szerint:

#### Az átlagosnál mélyebb ismeretekkel és magasabb szintű képességekkel rendelkezik a következő területeken: urbanisztika-településtervezés, környezet- és tájtervezés, housing, közösségi épülettervezés, építészeti szociológia és környezetpszichológia, települési infrastruktúra, ingatlanfejlesztés, beruházás-menedzsment, építési jog és igazgatási ismeretek, épületenergetika, építészeti akadálymentesség, építészeti ökológia, építészeti informatika, építészeti tűzvédelem, épület- és településüzemeltetési feladatok, valamint építészeti bűnmegelőzés és település-biztonság.

#### hatékonyan alkalmazza a tanult elemzési technikákat;

#### képes konkrét városi helyzetek elemzésére, akár szubjektív városolvasatok szöveges és rajzi megfogalmazására;

#### képes a települések szabályozási tervek és az építésügyi szabályzások értelmezésére, alkalmazására.

### Attitűd – a KKK 6.1.3. pontja szerint:

#### Munkája során törekszik a rendszerszemléletű, folyamatorientált, komplex megközelítésre, a problémák felismerésére, és azok kreatív megoldására;

#### nyitott az új információk befogadására, törekszik szakmai és általános műveltségének folyamatos fejlesztésére, fogékonyságot mutat más diszciplinák iránt;

#### kezdeményező, törekszik az építészeti tevékenységhez kapcsolódó feladatok megosztására, munkacsoportok létrehozására, tiszteletben tartva a munkatársak és bevont szakemberek tudását, párbeszéd-készség, kommunikációs igény jellemzi;

#### kísérletező kedvű – szemléletben, kutatási módszerekben, grafikai eszközökben;

#### együttműködő készséget mutat páros- és csoportmunkákban;

#### nyitott a kritika elfogadására, érvelő vitakészség jellemzi a személyes véleménye védelmére.

### Önállóság és felelősség – a KKK 6.1.4. pontja szerint:

#### Szakmai problémák során önállóan és felelőssége tudatában lép fel, az elkészített munkájáért annak eredetiségéért felelősséget vállal;

#### más szerzők felhasznált szakmai anyagainak szellemi védelmére tudatosan ügyel.

## Oktatási módszertan

előadás, párbeszéd, közös elemzések, gyakorlati példák megbeszélése/értékelése.

## Tanulástámogató anyagok

### Szakirodalom / kötelező

* Kissfazekas K.: *A magyar városközpontok átalakulása a II. világháború végétől a rendszerváltásig* In: ÉPÍTÉS-ÉPÍTÉSZETTUDOMÁNY 36:(1-2) pp. 79-102. (2008)
* Meggyesi, T. Városépítészeti Alaktan TERC Kft. (2009)

Szakirodalom / ajánlott:

* Kissfazekas K: *Changes of Town Centres in the State Socialist Era – Processes And Paradigms in Urban Design* In: ARCHITEKTURA AND URBANIZMUS 51:(1-2) pp. 5-17. (2017)
* Kissfazekas K: Urban Structures and Architectural Specificities in the Post-Socialist New Towns

In: Szirmai V (szerk.) *“Artificial Towns” in the 21st Century: Social Polarisation in the New Town Regions of East-Central Europe.* 501 p. Budapest: Institute for Sociology Centre for Social Sciences Hungarian Academy of Sciences, 2016. pp. 403-437. (ISBN:[978-963-8302-52-6](http://www.isbnsearch.org/isbn/9789638302526))

* Strappa, G.-Amato, A.D.R, Camporeale, A (szerk.) *City as Organism.* New Visions for Urban Life-ISUF Rome (2015). Vol. 1-2. 1590 p.
* Kissfazekas K. *Relationships between politics, cities and architecture based on the examples of two Hungarian New Towns* In: CITIES: THE INTERNATIONAL JOURNAL OF URBAN POLICY AND PLANNING 48: pp. 99-108. (2015)
* Kissfazekas K, Gurdon B.: *Urban Corpus Morphology* (A várostest morfológiája) In: ÉPÍTÉS-ÉPÍTÉSZETTUDOMÁNY 42:(3–4) pp. 171-203. (2014)
* Kissfazekas, K. *Metamorphosis of public spaces in Hungary: or the question of context within the public spaces of the communist and post-communist period* In: JOURNAL OF ARCHITECTURE AND URBANISM 37:(3) pp. 182-193. (2013)

### Jegyzetek

lsd. A. és C. pontok

### Letölthető anyagok

* Kissfazekas, K. *A magyar településhálózat fejlődése és értékelése* In: Urb.0: Urbanisztika kezdőknek. 146 p. Szabó Julianna (szerk.) Budapest: BME Urbanisztikai Tanszék, 2016. pp. 31-39. (ISBN:[978-963-313-221-0](http://www.isbnsearch.org/isbn/9789633132210))
* további elektronikus segédanyagok elérhetők a tanszék honlapján

# Tantárgy tematikája

## Előadások tematikája

* A táj és a város viszonya
* Kritikai promenadológiai elemzés
* A kulturális turizmus potenciál vizsgálati módszere és térszerkezeti összefüggései
* Városmetszetek 1: A historizmus - szemléletváltások, város szerkezeti, városépítészeti átalakítások
* Előadás Városmetszetek 2: Magyar nagyváros - bérház tipológia
* Városmetszetek 3: Államszocializmus - szemléletváltások; Újvárosok, Városközponti változások, Szocreál - szocmodern

## Gyakorlati órák tematikája

* Gyakorlat: BEVEZETŐ / Ismerkedés a tárgy tematikájával és a feladattal,
* Gyakorlat: Városmegismerési és elemzési módszerek 1
* Gyakorlat: Városmegismerési és elemzési módszerek 2
* Gyakorlat: A városelemzések bemutatása és megbeszélése 1 / prezentáció
* Gyakorlat: Városmegismerési és elemzési módszerek 3
* Gyakorlat: A városelemzések bemutatása és megbeszélése 1 / prezentáció

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### A megengedett hiányzások száma a hatályos Tanulmányi- és Vizsgaszabályzat (TVSZ) szerint. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban tanulmány): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módjai: a félév folyamán folyamatos, oktatói témavezetéssel, konzultációval segített, egyénileg készített elemző tanulmány készül. Annak tartalmát, követelményeit, beadási határidejét, értékelési módját a tárgyfelelős határozza meg.

#### *Részteljesítmény-értékelés* (a továbbiakban prezentáció): A félév közben két alkalommal a feladathoz kapcsolódó hallgatói prezentáció készül: az elemzések bemutatása, közös értékelése, megbeszélése. A prezentációs alkalmon kötelező a jelenlét. Mindemellett a tantárgy tanulmányi foglalkozásain tanúsított teljesítmény és aktivitás (aktív részvétel, gondolatok felvetése, részvétel a szervezett csoport-munkában, vitában stb.) a félévközi jegy kialakításának része.

### *Vizsgaidőszakban végzett teljesítményértékelések: -*

## Teljesítményértékelések részaránya a minősítésben

### Jelenlét az órákon, a TVSZ. által előírt mértékben

### Kötelező jelenlét a 2 prezentációs alkalmon.

### Megfelelő színvonalú feladatok leadása a szolgalmi időszak végén.

### A félévzáró érdemjegy, a félév során elkészített feladatok, prezentációk és az órai aktivitás alapján, összegző tanulmányi teljesítményértékelésként ötfokozatú skálán kerül értékelésre.

| szorgalmi időszakban végzett teljesítményértékelések | részarány |
| --- | --- |
| aktív részvétel a kontakt tanórákon | 40% |
| félévközi prezentációk | 20% |
| elemző tanulmány | 40% |
| összesen: | ∑ 100% |

## Érdemjegy megállapítás

| félévzáró érdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## Javítás és pótlás

### A nem megfelelt feladatok a pótlási időszak végéig javíthatóak, TVSZ szerint meghatározott módon, a tantárgy felelőssel történt előzetes egyeztetés alapján.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×2=24 |
| felkészülés a részteljesítményértékelésekre | 6 |
| feladatok elkészítése | 28 |
| összesen: | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2018. május 30.